
În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 

Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 

Acatistul Sfântului ierarh Nifon, patriarhul Constantinopolului - Înregistrare rea- 
lizată la Catedrala mitropolitană din laşi: 


https://doxologia.ro/acatiste/audio-acatistul-sfantului-ierarh-nifon-patriarhul- 


constantinopolului 

Troparul Sfântului ierarh Nifon, patriarhul Constantinopolului, glasul al 3-lea: Cu 
faptele dreptei credinţe strălucind, toată Biserica ai luminat, însoţindu-te cu sme- 
renia cea dătătoare de înălţare, tu, cinstea cea mărită a celor două lăcaşuri, podoaba 
şi înfrumusețarea patriarhilor, mărite Nifon. lar acum umple de dumnezeieşti da- 
ruri pe cei ce cu credinţă te măresc pe tine. 


&&& 
Condacul 1 
Pe vrednicul păstor, Sfântul Nifon al Constantinopolului, ierarhul cel minunat al 
Bisericii lui Hristos, cel ce ca un luceafăr prea luminos a strălucit cu înţelepciunea 
şi cu smerenia pe toate laturile Ortodoxiei, să-l lăudăm după cuviinţă, ca pe un 
mărgăritar de mult preţ al Bisericii neamului românesc, zicându-i cu evlavie din 
adâncul inimii: Bucură-te, Sfinte ierarhe Nifon, lauda creştinilor! 


Icosul 1 

Din tinereţile tale, harul Duhului Sfânt te-a călăuzit să-ţi înfrumuseţezi viaţa şi lu- 
crarea rugăciunii după poruncile Evangheliei lui Hristos. Drept aceea, cu multă 
dragoste şi râvnă, luând crucea pe umeri, ai urmat Stăpânului Mântuitor, pentru ca- 
re faptă te lăudăm, zicând: 

Bucură-te, alesul lui Dumnezeu; 

Bucură-te, floare duhovnicească a ținutului Dalmației; 

Bucură-te, mângâierea evlavioşilor tăi părinţi; 

Bucură-te, purtătorul numelui Sfântului Nicolae, ocrotitorul tău; 

Bucură-te, cel ce ai crescut în dreapta credinţă; 

Bucură-te, că din pruncie sufletul tău s-a făcut sălaş al Duhului; 

Bucură-te, mlădiţă bună altoită în Hristos; 

Bucură-te, că din tinereţe ai iubit frumuseţile Ortodoxiei; 

Bucură-te, că luând crucea ai urmat lui Hristos; 

Bucură-te, că dragostea de Dumnezeu a cuprins inima ta; 

Bucură-te, minte luminată şi înţelepțită de Duhul Sfânt; 

Bucură-te, următor al predaniilor Sfinţilor părinți; 

Bucură-te, Sfinte ierarhe Nifon, lauda creştinilor! 


Condacul al 2-lea 

Pătruns fiind de iubirea lui Hristos, încă din fragedă vârstă ai părăsit grija cea lu- 
mească şi îmbrățişând viaţa smerită a monahilor, ai fost îmbrăcat în chip îngeresc. 
Pentru aceasta, ai mulțumit totdeauna lui Dumnezeu, cântându-l: Aliluia! 

Icosul al 2-lea 

Ca o floare, care se deschide rodului, Sfinte părinte Nifon, alegând să mergi pe 
calea virtuților, ţi-ai deschis sufletul spre lumina învierii, făcându-l să crească întru 
roadele Duhului Sfânt. De aceea, ca un purtător de Dumnezeu, îți cântăm unele ca 
acestea: 

Bucură-te, mugur al sfinţenie: udat de apa vieţii; 

Bucură-te, cămară care ţine roadele Duhului Sfânt; 

Bucură-te, iconom al tainelor dumnezeieşti; 

Bucură-te, râvnitor pentru casa Domnului; 

Bucură-te, îndreptător al credinţei şi chip al blândeţelor; 

Bucură-te, omule al lui Dumnezeu şi slugă credincioasă; 

Bucură-te, smerit ascultător în mănăstirile Athosului; 

Bucură-te, ucenic al pustnicului Antonie; 

Bucură-te, următor şi împlinitor al pravilelor călugăreşti; 

Bucură-te, cel ce ţi-ai hrănit sufletul cu înţelepciunea; 

Bucură-te, candelă aprinsă din lumina învierii lui Hristos; 

Bucură-te, lucrătorul virtuților mântuitoare; 

Bucură-te, Sfinte ierarhe Nifon, lauda creştinilor! 


Condacul al 3-lea 

Cunoscând mai marii cetății Tesalonicului înţelepciunea şi viaţa ta îmbunătățită, 
după trecerea la cele veşnice a mitropolitului lor, te-au chemat să fii întâi-stătător, 
păstor şi învăţător. Drept aceea, întru smerenie, ai primit această înaltă chemare, 
cântând lui Dumnezeu: Aliluia! 


Icosul al 3-lea 

Îndreptător credinţei şi pildă de înţelepciune te-ai arătat păstoriţilor tăi, în cetatea 
Sfântului Dimitrie izvorâtorul de mir, Sfinte ierarhe Nifon, vrednicule de laudă, 
căci învăţătura şi faptele tale au uimit chiar şi pe cei necredincioşi, numele tău fă- 
cându-se cunoscut în toate părțile Ortodoxiei. Pentru aceasta îți cântăm: 

Bucură-te, vas ales al Duhului Sfânt; 

Bucură-te, sârguincios slujitor al tainelor dumnezeieşti; 

Bucură-te, înțelept luminător al credincioşilor ortodocşi; 

Bucură-te, blândeţe şi tărie duhovnicească drept călăuzitoare; 

Bucură-te, păstorul cel bun al Bisericii lui Hristos; 

Bucură-te, învăţător şi tâlcuitor iscusit al Sfintelor Scripturi; 

Bucură-te, luptător neînfricat împotriva nedreptăţilor; 

Bucură-te, povăţuitorul monahilor şi sfătuitorul pustnicilor; 

Bucură-te, stâncă neclătinată de zbuciumul lumesc; 

Bucură-te, reazemul celor osteniţi şi ajutorul sărmanilor; 


Ar Dr Dr dr dr de Dr dr d Dr Dr dr dr De De dr dr A de dr dr A A 


Xp XP XP IP IP E E 2 2 e IP 3 3 2 E 0 E IP 5 II E XXX 


Jr De De De De Dr De e De De de De Dr Dr De De De De De e de e Ar A d 


XP PP 2 0 E E IE IP 3 3 3 IE IE II IE E E XX 


Bucură-te, bun chivernisitor al lucrurilor bisericeşti; 
Bucură-te, iubitorule de pace şi dreptate pe pământ; 
Bucură-te, Sfinte ierarhe Nifon, lauda creştinilor! 


Condacul al 4-lea 

Ca o făclie purtătoare de lumină din lumina PreaSfintei Treimi s-a arătat slujirea ta 
arhierească în întunericul necunoştinţei, căci ca nimeni altul, între ierarhii timpului 
tău, te-ai ostenit a conduce neamurile către lumina învăţăturii Mântuitorului Hri- 
stos. Drept aceea, învățând şi sfinţind pe cei bine credincioşi, mulțumeai pururea 
lui Dumnezeu pentru darurile pe care le-ai primit, cântându-l: Aliluia? 


Icosul al 4-lea 

Fericite ierarhe Nifon, numele tău şi faptele tale sfinte fiind cunoscute în toată 
Ortodoxia, Bunul Dumnezeu a binevoit ca să fui chemat la înalta slujire de patriarh 
al Constantinopolului, drept aceea, ca păstor al păstorilor şi vrednic şezător pe 
scaunul apostolesc te lăudăm zicând: 

Bucură-te, următorul Sfinților apostoli; 

Bucură-te, fericit luminător al Sfintei ortodoxii; 

Bucură-te, trimis al lui Hristos să păstoreşti Biserica Sa; 

Bucură-te, propovăduitor şi cinstitor evlavios al PreaSfintei Treimi; 

Bucură-te, văpaie de rugăciune care arde spini eresurilor; 

Bucură-te, slujitor al adevărului şi om al dreptăţii; 

Bucură-te, semănătorul cuvântului Evangheliei; 

Bucură-te, glasul duhului vieţii în Biserica sfintei înţelepciuni; 

Bucură-te, unsul lui Hristos şi purtător de har dumnezeiesc; 

Bucură-te, potir în care s-a turnat înţelepciunea cerească; 

Bucură-te, învăţător, conducător al sfinţilor credincioşi; 

Bucură-te, patriarh prea înţelept al Constantinopolului; 

Bucură-te, Sfinte ierarhe Nifon, lauda creştinilor! 


Condacul al 5-lea 

Uneltirile şi vrăjmăşiile oamenilor răuvoitori te-au făcut să părăseşti scaunul apo- 
stolesc, suferind prigoană şi necazuri pe nedrept. Dar toate acestea le-ai răbdat şi 
le-ai biruit cu puterea rugăciunii către Hristos, cel ce a suferit împreună cu tine şi 
care niciodată nu te-a părăsit, cântându-l: Aliluia! 


Icosul al 5-lea 

Cunoscută fiind viaţa ta curată şi plină de virtuţi, voievodul Radu cel mare te-a 
chemat să fii povăţuitor al credincioşilor din Țara Românească. Pentru aceasta 
înțelegând chemarea lui Dumnezeu pentru Grădina Maicii Domnului, Sfinte pă- 

rinte Nifon, ai primit să fii păstor strămoşilor noştri, care bucurându-se ţi-au cântat 
unele ca acestea: 

Bucură-te, Sfinte ierarhe binevenit în Ţara Românească; 

Bucură-te, slujitor smerit în Biserica poporului român; 

Bucură-te, învăţător statornic al dogmelor ortodoxe; 

Bucură-te, organizator iscusit al vieţii bisericeşti; 

Bucură-te, îți aduc mulţumire credincioşii din episcopiile Buzăului şi Râmnicului, 
înfiinţate de tine; 

Bucură-te, povăţuitor blând al poporului bine credincios; 

Bucură-te, podoabă de mult preţ a Ortodoxiei româneşti; 

Bucură-te, prieten al voievozilor şi al domnitorilor credincioşi; 

Bucură-te, părinte duhovnicesc al monahilor români; 

Bucură-te, fericit rugător al plaiurilor străbune; 

Bucură-te, apostol între apostolii neamului românesc; 

Bucură-te, fericit povăţuitor al preoților şi călugărilor evlavioşi; 

Bucură-te, Sfinte ierarhe Nifon, lauda creştinilor! 


Condacul al 6-lea 

Alergat-au la tine, ca la un păstor şi învăţător prea înţelept, clerul şi poporul cel 
iubitor de Hristos. Iar tu, părinte, pe toţi i-ai povăţuit să aibă credinţă în Dumne- 
zeu şi să ţină neschimbate dogmele şi Sfintele Tradiţii ale Bisericii drept măritoa- 
re, ca împreună cu îngerii să cânte cu vrednicie lui Dumnezeu: Aliluia! 


Icosul al 6-lea 

Nu te-ai cruțat, părinte, să mustri cu asprime pe cei fără de lege care se îndepăr- 
taseră de la poruncile lui Dumnezeu, pentru care ai suferit izgonire de la slujirea 
sfântă a Bisericii. Însă cu credință în Dumnezeu, retrăgându-te în singurătatea 
Muntelui Athos, te-ai rugat pentru cei ce te-au prigonit pe nedrept, drept aceia noi, 
minunându-ne de răbdarea ta, îţi cântăm unele ca acestea: 

Bucură-te, Sfinte ierarhe plin de răbdare şi iubire; 

Bucură-te, că n-ai suferit călcarea poruncilor dumnezeieşti; 

Bucură-te, descoperitorul minciunii şi surpătorul intrigilor; 

Bucură-te, luptător vrednic împotriva uneltirilor diavoleşti; 

Bucură-te, ierarhe mai puternic decât amenințările omeneşti; 

Bucură-te, că nimic nu te-a despărţit de adevărul dumnezeiesc; 

Bucură-te, că pe Hristos L-ai avut povăţuitor întru toate; 

Bucură-te, străjer credincios şi statornic al Bisericii lui Hristos; 

Bucură-te, sabie care taie înşelăciunea şi viclenia oamenilor; 

Bucură-te, scut de apărare pentru cei nedreptățiți; 

Bucură-te, liman celor aflaţi în primejdii şi necazuri; 

Bucură-te, luceafăr răsărit în vremea prigoninilor; 
Bucură-te, Sfinte ierarhe Nifon, lauda creştinilor! 


Condacul al 7-lea 

Mustrat fiind de cuget şi temându-se să nu vină peste el mânia lui Dumnezeu pen- 
tru fapta sa, Radu cel mare a voit să te readucă, Sfinte Nifon, în Ţara Românească; 
însă tu, părinte, mistuit fiind de dorul rugăciunii neîncetate şi al liniştei, ai rămas în 
viaţa pustnicească mulțumind lui Dumnezeu şi cântându-l: Aliluia! 


Icosul al 7-lea 

Ierarh plăcut lui Dumnezeu şi făclie duhovnicească, exemplu al rugăciunii curate şi 
vistierie neîmpuţinată de sfaturi ziditoare te-ai arătat, Sfinte părinte, călugărilor şi 
pustnicilor Muntelui Athos, la care cu toţii alergau şi te cinsteau ca pe un călăuzitor 
duhovnicesc care revarsă roadele dragostei lui Hristos, zicând: 

Bucură-te, ancoră tare şi nemişcată a dreptei credinţe; 

Bucură-te, înger în trup, plin de lumină cerească; 

Bucură-te, suflet înmiresmat de mireasma Duhului Sfânt; 

Bucură-te, cel ce ai fost învrednicit de darul rugăciunii inimii; 

Bucură-te, mângâietorul şi povăţuitorul monahilor ascultători; 

Bucură-te, cămară în care locuieşte Hristos; 

Bucură-te, lauda vieţuitorilor Muntelui Athos; 

Bucură-te, purtător de Lumină necreată; 

Bucură-te, cel prin ale cărui rugăciuni ispitele diavoleşti se risipesc; 

Bucură-te, curăţitorul patimilor şi al răutăților omeneşti; 

Bucură-te, defăimătorul lenevirii şi al vicleşugului; 

Bucură-te, nădejdea celor greu ispitiţi; 

Bucură-te, Sfinte ierarhe Nifon, lauda creştinilor! 


Condacul al 8-lea 

Credinţa cea dreaptă păzind şi calea vieţii pământeşti săvârşind, sfinte, Dumnezeu 
te-a mutat de la cele vremelnice la cele nepieritoare. Drept aceea, Împăratul slavei, 
Hristos Mântuitorul nostru, te-a încununat şi te-a aşezat în ceata marilor dascăli ai 
lumii şi ierarhi, împreună cu care cânţi neîncetat în ceruri Prea Sfintei Treimi: Ali- 
luia! 


Icosul al 8-lea 

Dobândind Împărăţia Cerurilor, Sfinte ierarhe Nifon, te bucuri de răsplata veş- 
nicelor bunătăţi ale Stăpânului tuturor, Hristos Dumnezeu, cel ce te-a întărit în 
toate ostenelile tale din Biserica Sa. lar noi în Biserica slavei Sale cu bucurie îţi 
aducem unele ca acestea: 

Bucură-te, prietene al Mântuitorului şi casnic al lui Dumnezeu; 
Bucură-te, împreună vorbitorule cu sfinţii şi locuitorule cu îngerii; 
Bucură-te, patriarh al Bisericii aşezat de Hristos în ceata ierarhilor; 
Bucură-te, văzătorule al feţei celei nevăzute a lui Dumnezeu; 
Bucură-te, lauda cuvioşilor şi bucuria mucenilor; 

Bucură-te, lumină aprinsă din focul dumnezeirii; 

Bucură-te, chip ajuns la măsura asemănării cu Dumnezeu; 
Bucură-te, piatră tăiată din piatra Hristos; 

Bucură-te, candelă veşnic aprinsă în Împărăţia Cerurilor; 
Bucură-te, luceafăr strălucitor în Lumina cea negrăită; 

Bucură-te, cel ce urci din slavă în slavă în Dumnezeu; 

Bucură-te, că Hristos Se oglindegşte în chipul tău; 

Bucură-te, Sfinte ierarhe Nifon, lauda creştinilor! 


Condacul al 9-lea 

După mutarea ta la cele veşnice, nu după multă vreme, monahii mănăstirii Dio- 
nisiu, unde te-ai săvârşit întru Domnul, sfinte părinte, au scos sfintele tale moaşte 
care s-au arătat pline de putere dumnezeiască şi izvorâtoare de tămăduiri, pe care 
le-au aşezat cu evlavie spre închinare, mulţumind lui Dumnezeu şi cântând: Ali- 
luia! 


Icosul al 9-lea 

Fericitul voievod Neagoe Basarab, ucenicul tău, auzind că sfintele tale moaşte au 
fost prea mărite de Dumnezeu, cu osârdie a trimis solie să le aducă în Țara Româ- 
nească pentru a ridica blestemul înaintaşilor săi. Drept aceea, sfintele tale moaşte, 
fiind aşezate pe mormântul voievodului Radu cel mare şi, după multe rugăciuni şi 
privegheri, toţi au cunoscut că ai iertat pe cel ce te-a prigonit. lar noi minunându- 
ne de o rânduială ca aceasta, zicem: 

Bucură-te, următorul în iertare al Mântuitorului Hristos; 

Bucură-te, blândeţe şi tărie duhovnicească drept călăuzitoare; 

Bucură-te, semn al dragostei trimis de Dumnezeu credincioşilor; 

Bucură-te, casa împăcării şi pacea oamenilor; 

Bucură-te, bun îndrumător şi povăţuitor al fericitului voievod Neagoe Basarab; 
Bucură-te, că prin sfintele tale moaşte aduci pace şi linişte în sufletele noastre; 
Bucură-te, că te rogi lui Hristos pentru neamul românesc; 

Bucură-te, tămăduitorul bolilor nevindecate; 

Bucură-te, împodobitorul duhovnicesc al catedralei Craiovei cu creştetul tău; 
Bucură-te, că Biserica Olteniei se bucură de grija şi ajutorul tău; 

Bucură-te, îți aduc credincioşii şi monahii care poartă numele tău; 

Bucură-te, lumină pentru neamuri şi bucurie pentru popoarele ortodoxe; 

Bucură-te, Sfinte ierarhe Nifon, lauda creştinilor! 


Condacul al 10-lea 

Minunat este Dumnezeu întru Sfinţii săi, zicea oarecând în glas de rugăciune proo- 
rocul David, că pe tine, sfinte ierarhe, cel ales dintre fiii oamenilor, te-a chemat să 
fii ierarh cinstit şi prețuit de preoți, monahi şi credincioşi, pentru care cu toţii vese- 
lindu-ne duhovniceşte ne uimim de strălucirea ta pe care ai primit-o de la Dumne- 
zeu, unde, împreună cu îngerii cânţi PreaSfintei Treimi: Aliluia! 


Icosul al 10-lea 

Fiind aşezat de Dumnezeu în ceruri în ceata ierarhilor şi odihnindu-te de ostenelile 
tale în Lumina cea negrăită a PreaSfintei Treimi nu uita, părinte sfinte, pe cei ce 
cinstesc cu evlavie, aici pe pământ, sfântă pomenirea ta şi întru bucuria inimii îţi 
cântă: 

Bucură-te, rugătorule neîncetat la Dumnezeu pentru noi păcătoşi; 

Bucură-te, sfinte, cinstit între sfinţii neamului românesc; 

Bucură-te, foc al Ortodoxiei şi stâlp al Bisericii strămoşeşti; 

Bucură-te, icoana ierarhilor şi a preoților cucernici; 

Bucură-te, pacea călugărilor şi liniştea sihaştrilor; 

Bucură-te, sfetnic de lumină pentru toţi credincioşii; 

Bucură-te, călăuza celor ce vor să se mântuiască; 

Bucură-te, uşă deschisă către Sfânta spovedanie; 

Bucură-te, povăţuitor către Sfânta Împărtăşanie; 

Bucură-te, izvor duhovnicesc care adăpi spre viaţa veşnică; 

Bucură-te, liman duhovnicesc în care se odihnesc cei asupriţi pentru dreptate; 
Bucură-te, îndulcirea celor ce-ţi cer ajutorul în necazuri şi întristări; 

Bucură-te, Sfinte ierarhe Nifon, lauda creştinilor! 


Condacul al 11-lea 

Cu ce cuvinte te vom lăuda pe tine, Sfinte ierarhe Nifon, cel ce te-ai asemănat pe 
pământ cu îngerii, vieţuind mai presus de om; propovăduitorul Evangheliei Mân- 
tuitorului Hristos, cinstitorul adevărat al Maicii lui Dumnezeu, cel ce ai fost întâi 
şezător pe scaunul apostolilor, frumuseţea mucenicilor şi cuvioşilor, slujitor în- 
dumnezeit de Duhul Sfânt, care cânţi neîncetat: Aliluia! 


Icosul al 11-lea 

Gura ta cea grabnică spre învăţătură, răsunând în urechile înţelenite de patimi, 
deşteaptă sufletele învârtoşate de păcate şi le face sârguincioase să înţeleagă tainele 
lui Dumnezeu. Pentru aceasta, Sfinte ierarhe Nifon, de Hristos cuvântătorule nu 

înceta să te rogi lui Hristos Dumnezeu să ne trezească şi pe noi la lucrarea faptelor 
bune, ca să te lăudăm zicând: 

Bucură-te, rugătorule fierbinte pentru cei ce se ostenesc în aspră nevoinţă; 
Bucură-te, izbăvitorul de întristare şi dătătorul bucuriei; 

Bucură-te, părinte pentru cei orfani şi oropsiţi; 

Bucură-te, sprijinul bătrânilor şi reazemul săracilor; 

Bucură-te, risipitorul furtunilor şi aducătorul de roadă pământului; 
Bucură-te, înţelept povăţuitor al tinerilor; 

Bucură-te, dezlegătorul blestemelor şi al farmecelor; 

Bucură-te, călăuzitorul conducătorilor noştri pe calea adevărului; 
Bucură-te, întruchiparea faptelor bune şi al virtuţilor; 

Bucură-te, turnul din care se vede lumina lui Hristos; 

Bucură-te, arhipăstor cinstit în toată Ortodoxia; 

Bucură-te, apărător statornic al canoanelor şi dogmelor credinţei; 
Bucură-te, Sfinte ierarhe Nifon, lauda creştinilor! 


Condacul al 12-lea 

Cel ce în ceruri străluceşti în ceata ierarhilor, iar pe pământ eşti podoaba poporu- 
lui celui bine credincios, Sfinte de Dumnezeu înţelepţite Nifon, roagă pe Dumne- 
zeu să ne dăruiască harul său pentru a ajunge şi noi la împlinirea virtuţilor ca îm- 
preună cu tine să-l cântăm cântarea sfântă: Aliluia! 


Icosul al 12-lea 

Harul Duhului Sfânt cere nouă de la Tatăl ceresc, sfinte, ca să se reverse peste noi 
pentru a putea lupta împotriva vrăjmaşilor văzuţi şi nevăzuţi. Întinde mâna ta spre 
ajutorul nostru, împacă viaţa noastră, părinte ierarhe, ca să nu pierim în vâltoarea 
ispitelor ce ne împresoară, ci, bucurându-ne să-ţi zicem: 

Bucură-te, râule al lui Dumnezeu cel plin de apele harului; 

Bucură-te, vasul Duhului şi minte veghetoare; 

Bucură-te, cunoscătorul teologiei şi al înaltei cugetări; 

Bucură-te, icoană luminată de razele dumnezeirii; 

Bucură-te, minte înţeleaptă şi gură de mireasmă duhovnicească; 

Bucură-te, fulger care luminezi toate laturile Ortodoxiei; 

Bucură-te, rugătorule înaintea PreaSfintei Treimi; 

Bucură-te, lauda şi darul Bisericii Ortodoxe Române; 

Bucură-te, ocrotitorul Târgoviştei şi al Argeşului; 

Bucură-te, bucuria poporului românesc ortodox; 

Bucură-te, ajutorul nostru în ziua judecății; 

Bucură-te, mijlocitorule pentru sufletele noastre; 

Bucură-te, Sfinte ierarhe Nifon, lauda creştinilor! 

Condacul al 13-lea (de trei ori) 

O, întru tot fericite, Sfinte ierarhe Nifon, primeşte această puţină rugăciune ce ţi-o 
aducem din inimă curată; izbăveşte-ne de boli, de primejdii, de moarte năpraznică 
şi de toate ispitele diavoleşti. Roagă, sfinte, pe înduratul Dumnezeu să ne izbă- 
vească de focul cel veşnic, iertându-ne păcatele noastre, iar la sfârşitul vieţii noa- 
stre, să ne primească în Împărăţia Sa cerească unde toţi sfinţii se veselesc, ca îm- 
preună cu tine să cântăm: Aliluia! 


Apoi se zic din nou: 


Icosul 1 

Din tinereţile tale, harul Duhului Sfânt te-a călăuzit să-ţi înfrumuseţezi viaţa şi 
lucrarea rugăciunii după poruncile Evangheliei lui Hristos. Drept aceea, cu multă 
dragoste şi râvnă, luând crucea pe umeri, ai urmat Stăpânului Mântuitor, pentru 
care faptă te lăudăm, zicând: 

Bucură-te, alesul lui Dumnezeu; 

Bucură-te, floare duhovnicească a ținutului Dalmației; 

Bucură-te, mângâierea evlavioşilor tăi părinţi; 

Bucură-te, purtătorul numelui Sfântului Nicolae, ocrotitorul tău; 

Bucură-te, cel ce ai crescut în dreapta credinţă; 

Bucură-te, că din pruncie sufletul tău s-a făcut sălaş al Duhului; 

Bucură-te, mlădiţă bună altoită în Hristos; 

Bucură-te, că din tinereţe ai iubit frumuseţile Ortodoxiei; 

Bucură-te, că luând crucea ai urmat lui Hristos; 

Bucură-te, că dragostea de Dumnezeu a cuprins inima ta; 

Bucură-te, minte luminată şi înţelepțită de Duhul Sfânt; 

Bucură-te, următor al predaniilor Sfinţilor părinți; 

Bucură-te, Sfinte ierarhe Nifon, lauda creştinilor! 


Condacul 1 

Pe vrednicul păstor, Sfântul Nifon al Constantinopolului, ierarhul cel minunat al 
Bisericii lui Hristos, cel ce, ca un luceafăr prea luminos a strălucit cu înţelep- 
ciunea şi cu smerenia pe toate laturile Ortodoxiei, să-l lăudăm după cuviinţă, ca pe 
un mărgăritar de mult preţ al Bisericii neamului românesc, zicându-i cu evlavie din 
adâncul inimii: Bucură-te, Sfinte ierarhe Nifon, lauda creştinilor! 


ŞI otpustul: Pentru rugăciunile Sfinților părinţilor noştri, Doamne Iisuse Hristoase 
Fiul lui Dumnezeu, miluieşte-ne şi ne mântuieşte pe noi. 

(Textul acestui Acatist a fost alcătuit de Comisia Liturgică şi Teologică a Arhie- 
piscopiei Târgoviștei, sub conducerea Înalt prea sfințitului părinte dr. Nifon, 
arhiepiscopul şi mitropolitul Târgoviştei, revizuit de prea sfințitul Ioachim Bă- 
căoanul, arhiereu vicar al Episcopiei Romanului, corectat şi îndreptat de prea 
sfințitul Irineu Slătineanul, secretarul comisiei speciale pentru canonizarea Sfin- 
ților români.) 


XR 2 


Sfântul Nifon, patriarhul Constantinopolului a fost sârb după tată şi grec (din Pelo- 
ponez) după mamă. Tatăl său se numea Manuel și a fost supraveghetorul copiilor 
de casă de la curtea voievodului Gheorghe Brancovici (ţ 1456). Viaţa lui a fost în 
primejdie în această casă din cauza uneltirilor unui alt slujitor. Soţia voievodului, 
doamna Irina, pentru a-l scăpa de pericol, l-a trimis la fratele ei Toma în peninsula 
Peloponez. Aici, Manuel s-a căsătorit cu Maria, fiica unor oameni cu o situație 
materială bună şi a avut trei copii, doi băieţi şi o fată. Cel mijlociu a fost Nicolae, 
viitorul patriarh Nifon. Manuel a murit la puţin timp după aceasta, iar Maria a făcut 
tot ceea ce i-a stat în putință pentru buna creştere a copiilor. 


Nicolae a fost încredințat călugărului Ioasaf care l-a îmbrăcat în haină monahală ca 
„frate”. După un timp fratele Nifon a intrat sub ascultarea călugărului Zaharia din 
orașul Narta, care l-a călugărit. Mai târziu a primit şi harul preoţiei. 


Mai târziu, Nifon s-a îndreptat spre Muntele Athos unde îşi petrecea timpul în ru- 
găciune. 


În anul 1483, Nifon a fost ales mitropolit al Tesalonicului, iar în anul 1486, după 
moartea lui Simeon, a fost ales patriarh al Constantinopolului. Datorită uneltirilor, 
Nifon a fost exilat. După doi ani a ocupat din nou scaunul de patriarh al Constan- 
tinopolului; însă după scurtă vreme, împăratul l-a exilat în Adrianopol. 


Aici se afla patriarhul Nifon, când Radu cel mare, voievodul Ţării Românești 
(1496-1508) l-a chemat în Ţara Românească cu scopul de a conduce şi reorganiza 
Biserica. 


In anul 1503 înfiinţează Episcopiile Râmnicului şi Buzăului. 
Căsătoria domniţei Caplea, sora voievodului Radu cel mare, cu boierul moldovean 


Bogdan, care îşi abandonase soția, nu a fost acceptată de mitropolitul Nifon, întru- 
cât era împotriva canoanelor bisericești. Aceste neînțelegeri cu domnitorul Radu 

cel mare l-au determinat să renunţe la scaunul arhieresc şi să se retragă la Mănă- 
stirea olteană Bistriţa. 


Sfântul Nifon s-a retras în ultima vreme a vieții în Muntele Athos, la mănăstirile 
Vatoped şi Dionisiu, vieţuind asemenea monahilor de rând, până la 1l august 
1508, când s-a mutat la cele veşnice. 


La 16 august 1517, a doua zi după târnosirea catedralei ctitorite de Neagoe Ba- 
sarab la Curtea de Argeș, a avut loc prima canonizare de pe teritoriul ţării noastre, 
a Sfântului ierarh Nifon, patriarhul Constantinopolului. 


Moaştele Sfântului Nifon primite de Neagoe Basarab au fost aşezate în Catedrala 
de la Curtea de Argeş, iar din porunca Sfântului Sinod al Bisericii Ortodoxe Ro- 
mâne, la 25 octombrie 1949, Sfintele moaşte au fost aduse la Catedrala Mitro- 
politană „Sfântul Dumitru” din Craiova unde se găsesc şi astăzi. 

„Cu faptele dreptei credinţe stră- 
lucind, toată Biserica ai luminat, 
însoţindu-te cu smerenia cea dătă- 
toare de înălţare, tu, cinstea sfinte- 
lor locașuri din România și din 
Athos; înfrumusețarea patriarhilor, 
slăvite Nifon, umple de dumneze- 
ieşti daruri pe cei ce cu credinţă și 
cu dragoste te măresc pe tine.” 


Troparul Sfântului lerarh Nifon, 
Patriarhul Constantinopolului 


Xe Xe Xe e A XE Xe XX E II XE Xe A Ie E e Xe XE 


www.editurapatriarhiei.ro 
ISBN 978-973-616-307-4 
6ll4 22839 03993 
A 
Ah 


Ar De dr dr de de Dr dr der dr Dr dr De De Dr dr Ar e de dr fr A ră 


